ولا اكدر من بالي اشطب حروفك
مو لعبة وتصدك سهل راح انساك
ولا روحي ابساطه رح تكدر تعوفك
تهيم بعطر ثوبك اليفوح احساس
وتذوب من الخجل ابرقة اجفــوفك
ولو تغيب صدكني تروح روحي اوياك
واشرح سبب غيبتك واعرف ظروفـك
آنه بحلم لاكيتك بس كتلي راح تروح
بجيت ادموعي وايست ماشــــــوفك
يل تنشد اعلة الحال لو هــــــــــمك الحال
تحد سيفك اعلة الهجر مو كلهن اسيوفك
تريد اتعوف شتعوف وآنه اتعلقت بيك
مثل اعمه وجلبت حــــــــيل بجتوفك
دخيلك لا تفاركني ابيـــــــوم وتروح
ولا يهون بلحظه مني تآخذ اطيوفك
خليني اوياك حد الموت وبيك اصيح الله
وك جنني حبك والاكثر علي خــــــــوفك
واصير انوب يـــــــــــــمك واكبال العيون
واحبك حيل احبك وابد ماانسه معروفك